stanford-oval/wikipedia huggingface dataset:
Sonic Generations
שלבים

השלבים של המשחק "סוניק דורות" הם שלבים מתוך משחקי סוניק לדורותיהם ב-20 השנים האחרונות:
| PC/Xbox 360/PS3> שלב | PC/Xbox 360/PS3> משחק מקורי | 3DS> שלב | 3DS> משחק מקורי |
| --- | --- | --- | --- |
| Green Hill | סוניק הקיפוד (1991) | Green Hill | סוניק הקיפוד (1991) |
| Chemical Plant | סוניק הקיפוד 2 | Casino Night | סוניק הקיפוד 2 |
| Sky Sanctuary | סוניק ונאקלס | Mushroom Hill | סוניק ונאקלס |
| Speed Highway | Sonic Adventure | Emerald Coast | Sonic Adventure |
| City Escape | Sonic Adventure 2 | Radical Highway | Sonic Adventure 2 |
| Seaside Hill | Sonic Heroes | Water Palace | Sonic Rush |
| Crisis City | סוניק הקיפוד (2006) | Tropical Resort | Sonic Colors |
| Rooftop Run | Sonic Unleashed |  |  |
| Planet Wisp | Sonic Colors |  |  |
שלבים > בוסים

| PC/Xbox 360/PS3> שם | PC/Xbox 360/PS3> סוג | PC/Xbox 360/PS3> משחק מקורי | 3DS> בוס | 3DS> משחק מקורי |
| --- | --- | --- | --- | --- |
| מטאל סוניק הקלאסי | יריב | Sonic CD | מטאל סוניק הקלאסי | Sonic CD |
| רובוט ביצת המוות | בוס | סוניק הקיפוד 2 | ביג-ארם | סוניק הקיפוד 3 |
| שאדו הקיפוד | יריב | Sonic Adventure 2 | שאדו הקיפוד | Sonic Adventure 2 |
| כאוס המושלם | בוס | Sonic Adventure | ביוליזארד | Sonic Adventure 2 |
| סילבר הקיפוד | יריב | סוניק הקיפוד (2006) | סילבר הקיפוד | סוניק הקיפוד (2006) |
| דרקון הביצה | בוס | Sonic Unleashed | אג אמפרור | Sonic Heroes |
| אוכל הזמן | בוס אחרון | Sonic Generations | אוכל הזמן (הבוס האחרון) | Sonic Generations |
שחרור המשחק

בתחילה סגה הוציאה לאור את המשחק רק ל-Xbox 360, פלייסטיישן 3 ונינטנדו 3DS. החל מה-4 בנובמבר 2011, המשחק זמין לרכישה דרך סטים למחשב האישי, ומחירו עומד על כ-30 דולרים. גרסת רימאסטר למשחק, הנקראת Sonic X Shadow Generations צפויה לצאת לאור ב-25 באוקטובר 2024 לקונסולות הפלייסטיישן 4 ופלייסטיישן 5, Xbox One, Xbox Series X / S, נינטנדו סוויץ׳ ולמחשב. גרסה זאת תכלול עלילה ומשחקיות חדשה המתמקדת בדמותו של שאדו הקיפוד.
ביקורות

המשחק בכללי קיבל ביקורות טובות כשקיבל מרוב המבקרים ציון מעל 80%. המבקרים מציינים שהמשחק מאזן בצורה מוצלחת בין שני מצבי המשחק השונים
ואף על פי שרוב המשימות מעצבנות הם כמעט נמנעות לגמרי. המשחק הזה הוא השלישי ברצף שהביקורת הכללית עליו היא טובה, כשלפניו נמצאים "סוניק
הקיפוד 4 פרק 1" ו"סוניק צבעים" השאלה. העיקרית ששאלו המקרים היא לאן סוניק ממשיך מכאן, שהרי אי אפשר שסדרת משחקים תישען על נוסטלגיה בלבד. למרות זאת, הייתה ביקורת מרכזית על משחק: היה מספר מועט של שלבים (9 לכל גרסה של סוניק), כך שהוא קצר מדי.
Secure Digital

כרטיס Secure Digital בנפח של 512 מגהבייט (חצי ג'יגהבייט)
תצורות של כרטיסי SD. למעלה כרטיס SD רגיל, באמצע כרטיס miniSD ולמטה כרטיס microSD
Secure Digital (בשם הנפוץ יותר - SD) הוא זיכרון הבזק (Flash) הנמצא בשימוש במכשירים ניידים כגון מצלמות דיגיטליות ומחשבי כף יד. הפיתוח וקביעת התקנים של טכנולוגיה זו נעשים על ידי ארגון SD Association.
תיאור כללי

הכרטיס מבוסס על כרטיס הזיכרון MultiMediaCard, או MMC, ונבדל ממנו בצורתו החיצונית רק בגלל עוביו הגדול במעט, מה שמוסיף יתרונות לפורמט זה: הכרטיס אינו מאפשר הכנסה שגויה (כאשר הוא הפוך), ומאפשר הגנה טובה יותר על המגעים בתחתית. כמו כן, בניגוד ל-MMC, כרטיסי SD כוללים לרוב זיז להגנה מפני כתיבה בצידם (זהו איננו מתג, אלא אלמנט פיזי שהמכשיר אמור לזהות את מצבו).
ישנה אפשרות להגנה על זכויות יוצרים, אך היא נמצאת בשימוש לעיתים נדירות בלבד.
ביצועים

כרטיסי SD מאפשרים ביצועים טובים יותר מאשר MMC, אך מצב זה אינו קבוע ומשתנה עם ההתפתחויות האחרונות בתחום. קיימים בשוק כרטיסים במהירויות שונות, הנמדדות בכפולות של 1.2Mb (מגה סיביות), שהם כ-150KB/s (מגה בתים), בדומה לכונני תקליטורים.
המהירויות הנפוצות כיום נעות בין x6 ל-x66, שהם כ-900Kb/s וכ-10MB/s בהתאמה, אך קיימים כרטיסים המגיעים למהירות של עד x600 (כ-90MB/s). ישנן מצלמות דיגיטליות הדורשות מהירויות גבוהות לטובת צילום רציף של וידאו או צילום של מספר תמונות סטילס ברצף.
תאימות

כל מכשיר המתוכנן לכרטיסי SD יכול לקבל כרטיסי MMC ישנים יותר, אך לא להפך.
כרטיסים קטנים יותר (microSD ו-miniSD) ניתנים לשימוש בחריצי SD על ידי שימוש במתאם פיזי אשר הם מוכנסים לתוכו לפני הכנסה למכשיר.
קיימים כרטיסי SD אשר מכילים חיבור USB מובנה וניתנים לחיבור ישיר למחשב.
קוראי כרטיסים גם הם מרחיבים את התאימות, וכוללים חריצים לסוג אחד או יותר של כרטיסי זיכרון, ומתחברים למחשב בחיבור USB ,FireWire, וחיבור מקבילי.
כרטיסי SD ניתנים לקריאה גם בכונן תקליטונים בעזרת מתאם (FlashPath).
מידות

אורך: 32 מ"מ
רוחב: 24 מ"מ
עובי: בין 1.4 מ"מ ל-2.1 מ"מ (1.4 מ"מ בכרטיסי MMC)
SDHC

תקן SDHC (ראשי תיבות של "Secure Digital High Capacity", ובעברית: SD בקיבולת גבוהה), הנקרא גם SD 2.0 הוא הרחבה ל-SD המקורי, המאפשר קיבולת של עד 32 גיגה-בייט לכרטיס. הממדים והחיבור החשמלי של כרטיסי SDHC זהים לאלו של כרטיסי SD רגילים, ומאפשרים למכשירים הפועלים ב-SDHC להשתמש בכרטיסי SD רגילים. על מנת להגדיל את כמות הזיכרון שאליה ניתן לגשת, SDHC עושה שימוש בכתובות סקטוריאליות ולא בכתובות לכל בייט (כפי שקיים ב-SD הרגיל). לפיכך, נפח האחסון התאורטי של כרטיסי SDHC יכול להגיע עד ל-2 טרה-בייט, אך התקן מגביל את הנפח ל-32 גיגה-בייט. עוד לפני הופעת תקן SDHC יוצרו כרטיסי SD מורחבים, שהיו לא סטנדרטיים, והכילו קיבולת הגדולה מ-1GB, כמוגדר בתקן SD. ישנה תאימות חלקית בין SD SDHC. מכשירים שתומכים בהרחבות לא סטנדרטיות ל-SD לא בהכרח תומכים ב-SDHC, אך מכשירים מסוימים שתמכו ב-SD ויכולים לתמוך ב-SDHC באמצעות שדרוג תוכנה או קושחה.
מערכת הקבצים של SDHC היא FAT32.
SDXC

בשנת 2009 הוצג תקן SDXC (ראשי תיבות של "Secure Digital Extended Capacity", ובעברית: SD בקיבולת מורחבת). התקן מגדיר תמיכה באחסון עד לנפח של 2 טרה-בייט ועבודה עם מערכת קבצים מסוג ExFAT. קצב העברת הנתונים בתקן זה היא 104 מגה-בייט לשנייה. גרסה 4.0 של התקן שיצאה ביוני 2010 מאפשרת קצב העברת נתונים גבוה יותר - עד 312 מגה-בייט לשנייה.
SDIO

כרטיסי SDIO (ראשי תיבות של "Secure Digital Input Output") הם כרטיסים המשלבים יכולות אחרות, בנוסף ליכולת האחסון על כרטיסי ה-SD. יכולת זאת נמצאת במכשירים ניידים, ובזכותה ניתן להכניס לחריץ ה-SDIO כרטיסים כגון מקלטי GPS, כרטיסי Wi-Fi, Bluetooth, מודמים, כרטיסי רשת, מתאמים ל-IrDA, מקלטי רדיו וטלוויזיה, קוראי RFID ועוד. כרטיסי SDIO תואמים לכרטיסי SD רגילים מבחינה מכנית, חשמלית, אנרגיה, אותות ותוכנה. כאשר מוכנס כרטיס SDIO לחריץ SD רגיל, לא ייגרם נזק או שיבוש. רוב פקודות הזיכרון לכרטיסי ה-SD נתמכות גם על ידי כרטיסי SDIO. כרטיס SDIO יכול להכיל עד 8 כרטיסים לוגיים. חריצי SD יכולים לעבוד רק עם כרטיסי SD, ולעומתם חריצי SDIO יכולים לעבוד גם עם כרטיסי SD וכמובן עם כרטיסי SDIO.
ראו גם

microSD
כרטיסי SDHC בנפח 8GB
מצלמה עם כרטיס SDIO המקשר אותה למכשיר iPAQ
Tony Sings for Two

Tony Sings for Two (בעברית: "טוני שר לשניים") הוא האלבום ה-11 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-6 בפברואר 1961, לאחר שהוקלט בחודש אוקטובר 1959. אל האלבום נלוו צלילי פסנתר משל ראלף שרון.
רשימת רצועות

| מס' | שם | משך |
| --- | --- | --- |
| 1. | I Didn't Know What Time It Was  | 1:25 |
| 2. | Bewitched  | 2:32 |
| 3. | Nobody's Heart Belongs To Me  | 2:11 |
| 4. | I'm Thru With Love  | 3:17 |
| 5. | My Funny Valentine  | 2:35 |
| 6. | The Man That Got Away  | 3:52 |
| 7. | Where or When  | 2:08 |
| 8. | A Sleepin' Bee  | 3:23 |
| 9. | Happiness Is A Thing Called Joe  | 2:20 |
| 10. | Mam'selle  | 2:42 |
| 11. | Just Friends  | 1:36 |
| 12. | Street of Dreams  | 2:11 |
| 13. | Skylark  | 2:36 |
| משך כולל: | משך כולל: | 32:55 |
הערות שוליים

↑  Tony Bennett.com
↑  Tony Sings for Two
| טוני בנט |
| --- | --- | --- |
דיסקוגרפיה
| אלבומי אולפן | Because of You • Cloud 7 • Alone at Last with Tony Bennett • Tony • The Beat of My Heart • Long Ago and Far Away • In Person! • Strike Up the Band • Hometown, My Town • To My Wonderful One • Tony Sings for Two • Alone Together • Sings a String of Harold Arlen • My Heart Sings • I Left My Heart in San Francisco • I Wanna Be Around... • This Is All I Ask • The Many Moods of Tony • When Lights Are Low • Who Can I Turn To • If I Ruled the World: Songs for the Jet Set • The Movie Song Album • Tony Makes It Happen • For Once in My Life • Yesterday I Heard the Rain • Snowfall: The Tony Bennett Christmas Album • I've Gotta Be Me • Tony Sings the Great Hits of Today! • Tony Bennett's "Something" • Love Story • Summer of '42 • With Love • The Good Things in Life • Listen Easy • Life Is Beautiful • The Tony Bennett/Bill Evans Album • Tony Bennett Sings 10 Rodgers & Hart Songs • Tony Bennett Sings More Great Rodgers and Hart • Together Again • The Art of Excellence • Bennett/Berlin • Astoria: Portrait of the Artist • Perfectly Frank • Steppin' Out • Here's to the Ladies • Tony Bennett on Holiday • Tony Bennett: The Playground • Bennett Sings Ellington: Hot & Cool • Playin' with My Friends: Bennett Sings the Blues • A Wonderful World • Christmas With Tony Bennett and the London Symphony Orchestra • The Art of Romance • Duets: An American Classic • A Swingin' Christmas • Duets II • Viva Duets • Cheek to Cheek • The Silver Lining: The Songs of Jerome Kern • Love Is Here to Stay • Love for Sale] |  |
| סינגלים | "Because of You" • "Cold, Cold Heart" • "Blue Velvet" • "Here in My Heart" • "Rags to Riches" • "Stranger in Paradise" • "Close Your Eyes" • "Just in Time" • "One for My Baby (and One More for the Road)" • "In the Middle of an Island" • "Climb Ev'ry Mountain" • "I Left My Heart in San Francisco" • "I Wanna Be Around" • "The Good Life" • "This Is All I Ask" • "When Joanna Loved Me" • "A Taste of Honey" • "It's a Sin to Tell a Lie" • "If I Ruled the World" • "The Shadow of Your Smile" • "The Very Thought of You" • "For Once in My Life" • "MacArthur Park" • "(Where Do I Begin?) Love Story" • "Living Together, Growing Together" • "New York State of Mind" • "Just in Time" • "Body and Soul" • "The Lady Is a Tramp" • "Don't Get Around Much Anymore" • "Anything Goes" • "I Can't Give You Anything but Love, Baby" • "Nature Boy" • "Winter Wonderland" • "I Get a Kick Out of You" • "Love for Sale" |  |
| --- | --- |
בקרת זהויות :  MusicBrainz release group: 403fbd44-1a4e-3586-9bfe-840a49b45237
Too Drunk to Fuck

"Too Drunk to Fuck" הוא הסינגל הרביעי של להקת דד קנדיז. השיר יצא לאור במאי 1981 בחברת התקליטים צ'רי רד רקורדס עם השיר "The Prey" כבי-סייד. שני השירים מתוך הסינגל זמינים באלבום האוסף Give Me Convenience or Give Me Death משנת 1987.
הסינגל הגיע למקום ה-36 במצעד הסינגלים הבריטי, למרות שלא נמכר בכמה חנויות תקליטים בגלל שמו הפרובוקטיבי. זה היה הסינגל הראשון בטופ 40 הבריטי שכלל את המילה "fuck" בכותרתו. השיר נאסר להשמעה ברדיו 1 על ידי ה-BBC. ברשימות המצעדים, הוא כונה בדרך כלל "Too Drunk To". כשהשיר הגיע לטופ 40, המגיש טוני בלקבורן התייחס אליו בפשטות כאל "שיא של קבוצה שקוראת לעצמה הדד קנדיז". דד קנדיז סיפקו מדבקה לכמה חנויות תקליטים שנעלבו מהכותרת שבה נכתב: "זהירות: אתה קורבן של עוד קמעונאי מטומטם שמפחד לעוות את דעתך על ידי חשיפת הכותרת של התקליט הזה, אז תקלף לאט ותראה..."
השיר כולל מילים סאטיריות של ג'לו ביאפרה שמציירות תמונה נוקבת של מסיבה מורונית שערורייתית, על רקע ריף רוק גלישה/גראז' רוק כבד של הגיטריסט איסט ביי ריי. "ריף קשה מאוד לנגינה... מאוד, מאוד מהר", ציין הקומיקאי ביל ביילי, שביצע גרסת כיסוי לשיר עם להקת הפאנק שלו Beergut 100. "אתה לא יכול לנגן אותו גם אם אכלת חצי לאגר". השיר מסתיים בצליל של גבר מקיא.
משתתפים

ג'לו ביאפרה - שירה
איסט ביי ריי - גיטרה
קלאוס פלוריד - גיטרה בס, קולות רקע
טד - תופים
Geza X - מפיק
הערות שוליים

↑  Alternative Tentacles - Bands, web.archive.org, ‏2006-04-12
↑  Glass, Polly, Q&A: Bill Bailey, Classic Rock 244, 2018, עמ' 24
| --- | --- |
בקרת זהויות :  MusicBrainz work: 0fb17eb4-1d70-3f85-8a23-d0675dc22e72
אוינומאוס

| --- | --- |

 תפקיד:  מלך אולימפיה
 תרבות:  מיתולוגיה יוונית
 מקום מגורים:  אולימפיה
 אב:  ארס
 אם:  הרפינה
 בן או בת זוג:  Evarete, Eurythoe 
 צאצאים:  היפודאמיה
 
אוינומאוס, היפודאמיה ואלי האולימפוס, איור על כד עתיק
אוינומאוס (יוונית עתיקה: Οἱνόμαος) הוא דמות מהמיתולוגיה היוונית, מלך אולימפיה, בנו של ארס ואביה של היפודאמיה.
דמותו

היפודאמיה היפה זכתה למחזרים רבים, אך אביה, שלא רצה להשיא אותה (בגלל נבואה אותה קיבל, שחתנו יהרוג אותו), העמיד תנאי: רק מי שינצח אותו במירוץ מרכבות יזכה בידה ואילו המפסיד במירוץ צפוי למוות. ברשותו של אוינומאוס היה צמד סוסים משובחים שקיבל מאביו, האל ארס, לכן מחזרים רבים מצאו את מותם כשאוינומאוס נותר בלתי מנוצח.
פלופס שרצה בהיפודאמיה וקיבל בעצמו צמד סוסים משובחים מפוסידון, פנה בהסתר לרכב של אוינומאוס, מירטילוס והבטיח לו את מחצית המלכות שיירש לאחר מות אוינומאוס, אם יזכה בידה של היפודאמיה. לפי גרסה אחרת פלופס אף הבטיח לו גם את הלילה הראשון עם היפודאמיה. בגרסה נוספת היפודאמיה היא זו שהתאהבה בפלופס וסידרה את שיחוד מירטילוס. מירטילוס הוציא או שחרר יתדות ברכב של אוינומאוס וכך זכה פלופס בתחרות ובהיפודאמיה. לפי גרסה אחת אוינומאוס נהרג כשנפל מהמרכבה המתפרקת ולפי גרסה אחרת זעם על הרכב שלו והרג אותו.
מנהג המשחקים האולימפיים התחיל באולימפיה לזכרו של אוינומאוס ועל פי גרסה אחרת, לזכר ניצחונו של פלופס.
אויסלונטה

אויסלונטה (בהונגרית: Újszalonta) הוא כפר קטן בנפת שרקד שבמחוז בקש בדרום מזרח הונגריה.
כמו יישובים רבים באירופה גם מספר התושבים באויסלונטה נמצא בירידה. בשנת 1990 חיו בכפר 158 תושבים, ובשנת 2021 רק 102 תושבים.
עד שנת 1920 היה הכפר חלק מנג'סלונטה (הו') שנמצא כיום ברומניה.
הערות שוליים

↑  נתוני הכפר באתר הלמ"ס ההונגרי
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת שרקד |
| --- | --- | --- |
| יישובים | שרקד • אוקאן • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
Super Slimey

Super Slimey הוא מיקסטייפ משותף של הראפרים האמריקאים פיוצ'ר ויאנג ת'אג. המיקסטייפ יצא לאור ב-20 באוקטובר 2017, על ידי חברות התקליטים 300 אינטרטיינמנט, אטלנטיק רקורדס, אפיק רקורדס, פריבנדז ו-YSL רקורדס. המיקסטייפ מכיל הופעת אורח אחת בלבד של הראפר אופסט. בהפקת האלבום השתתפו סאות'סייד, ריצ'י סוף ופיוז, בין היתר.
רקע

בשנת 2016 הופצו שמועות כי פיוצ'ר ויאנג ת'אג עובדים על פרויקט משותף. במהלך שנת 2017, פיוצ'ר ויאנג ת'אג פרסמו תמונות שלהם באולפן ביחד דרך הרשתות החברתיות. צאתו לאור של המיקסטייפ ועטיפתו הוכרזו יום לפני צאתו ב-19 באוקטובר 2017 על ידי שני הראפרים באמצעות חשבונות המדיה החברתית שלהם.
ביקורות

האלבום זכה בעיקר לביקורות חיוביות. ב-Metacritic, האלבום קיבל ציון ממוצע משוקלל של 66 מתוך 100, בהתבסס על חמש ביקורות.
ב-HotNewHipHop, נטען כי באלבום "חוסר יצירתיות" וכי "מהר מאוד מתברר כי לפיוצ'ר ולת'אג לא תהיה כימיה רבה כמו שהיא תופיע על הנייר. [...] במקום זאת, זה מרגיש יותר כמו אוסף שירים מעורב, חלקם מרגישים לא גמורים ובקושי ממוקססים, חלקם מרגישים יותר נוסחתיים (מסוג "הכנס וורס כאן"). לפיוצ'ר וליאנג ת'אג צריכה להיות כימיה, בקלות, וזו סיבה גדולה יותר שהם דחקו את עצמם צעד קדימה". קלום סלינגרלנד מ-Exclaim!‎ האמין כי "שני משתפי הפעולה מתקשים למצוא כאן בסיס משותף. הם מרשימים באותה מידה בפני עצמם - פיוצ'ר מאכיל את הפרנויה הקודאנית שלו ב-"Feed Me Dope" והוא קרוב לכך יותר ויותר ב-"Group Home", בעוד שת'אג רוכב בפסגות על העמקים של "Cruise Ship" הרועם והשופע, לפני שהוא מתפרק על הגיטרות ב-"Killed Before" - אך הם מתחברים לעיתים רחוקות, וכאשר הם מנסים את הסגנונות אחד של השני, זה מביך".
בביקורת מעורבת ציין שלדון פירס מפיצ'פורק כי "לא פיוצ'ר ולא ת'אג נמצאים בשיא כוחותיהם ב-Super Slimey, שמוחל מפיצוץ ונמרצות לפעולה יעילה, ורבים מגזרות הסולו בוהקות יותר מפעולות הקבוצה. רוב השירים לעולם אינם גדולים מסכום החלקים שלהם. גם כאשר הוורסים וההוקים אינם הולכי רגל (על פי אמות המידה שלהם), נראה שהקטעים חתוכים זה לזה, אך ישנם רגעים כמו "Patek Water" בסיוע אופסט או "200" שם הכוכבים מתיישרים והם נראים כמו בני לוויה מושלמים, או לפחות שותפים דלילים. גם כשהם לא לוחצים, לפעמים אתה בסופו של דבר מסיים עם שני MCs דינמיים שמנסים לטבול אחד על השני. אם כבר, Super Slimey הוא תזכורת שפשרה לא תמיד פורה".
הצלחה מסחרית

האלבום הגיע היישר אל המקום השני במצעד הבילבורד 200, עם 75,000 יחידות שקולות לאלבום, מתוכן 15,000 מכירות טהורות בשבוע הראשון לצאתו. האלבום ירד למקום התשיעי בשבוע השני, והרוויח 31,000 יחידות נוספות.
רשימת רצועות

| מס' | שם | משך |
| --- | --- | --- |
| 1. | No Cap  | 2:24 |
| 2. | Three  | 2:39 |
| 3. | All da Smoke  | 3:24 |
| 4. | 200  | 2:26 |
| 5. | Cruise Ship (בביצוע יאנג ת'אג)   | 2:46 |
| 6. | Patek Water (בהשתתפות אופסט)   | 3:09 |
| 7. | Feed Me Dope (בביצוע פיוצ'ר)   | 2:46 |
| 8. | Drip on Me  | 3:19 |
| 9. | Real Love  | 4:02 |
| 10. | 4 da Gang (בביצוע פיוצ'ר)   | 3:07 |
| 11. | Killed Before (בביצוע יאנג ת'אג)   | 3:40 |
| 12. | Mink Flow  | 2:58 |
| 13. | Group Home  | 4:02 |
| משך כולל: | משך כולל: | 40:49 |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 35 |
|  ארצות הברית | בילבורד 200 | 2 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 69 |
|  דנמרק | היטליסטן | 35 |
|  הולנד | מצעד 100 האלבומים ההולנדיים | 20 |
|  הממלכה המאוחדת | מצעד האלבומים הבריטי | 23 |
|  ולוניה | אולטראטופ 40 | 81 |
|  נורווגיה | VG-lista | 15 |
|  ניו זילנד | המצעד הניו זילנדי הרשמי | 32 |
|  פלנדריה | אולטראטופ 50 | 59 |
|  צרפת | SNEP | 41 |
|  קנדה | מצעד האלבומים הקנדי | 5 |
|  שוודיה | סוורייטופליסטן | 28 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי ה-R&B/היפ-הופ | 75 |
She's a Rainbow

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
She's a Rainbow (בתרגום חופשי לעברית: היא קשת בענן) הוא סינגל שהוקלט על ידי הרכב הפופ-אינדי הישראלי לולה מארש. השיר יצא לאור ב-10 במאי 2016, כסינגל הרביעי מתוך אלבום הבכורה של לולה מארש, Remember Roses, על ידי חברת התקליטים אנובה מיוזיק.
רקע וכתיבה

השיר נכתב והולחן על ידי יעל שושנה כהן וגיל לנדאו והופק על ידי לנדאו. השיר הוא בסגנון הפופ, המאפיין שירים נוספים מתוך האלבום.
בסמוך לצאתו כסינגל, עלה השיר לרשת הזרמת המדיה ספוטיפיי, וצבר מעל ל-3 מיליון השמעות.
הסינגל עצמו זכה לסיקור מיוסי חרסונסקי, שציין את השיר בחיוב והעניק לו שלושה כוכבי זהב וחצי מתוך חמישה.
וידאו קליפ

הווידאו קליפ הנלווה שצולם לשיר הועלה לערוץ היוטיוב "le bruit des graviers" ב-11 בנובמבר 2016.
נכון לפברואר 2020, מונה הצפיות של הקליפ עומד על כ-6.3 מיליון.
מיקומי שיא

|   ‏‏‏  מצעדים שבועיים (2016)> מדינה |   ‏‏‏  מצעדים שבועיים (2016)> מצעד |   ‏‏‏  מצעדים שבועיים (2016)> מיקום שיא |   ‏‏‏  מצעדים שבועיים (2016)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 3 |  |
הערות שוליים

1 2  Lola Marsh – charming Israeli indie band or international stars?, The Jerusalem Post | JPost.com
1 2  יוסי חרסונסקי, לולה מארש , She's a rainbow, באתר יוסמיוסיק
↑  Sarah Moosazadeh, AJMF9: Lola Marsh Connects Fantasy to Indie Pop, Atlanta Jewish Times, ‏2018-03-01 (באנגלית)
↑  She's A Rainbow, נבדק ב-2020-02-11
1 2  Lola Marsh - She's a Rainbow, נבדק ב-2020-02-11
↑  2.6.2016, באתר "פזמונט"
| לולה מארש |
| --- | --- | --- |
| אלבומי אולפן | Remember Roses • Someday Tomorrow Maybe |  |
| מיני-אלבומים | You're Mine |  |
| סינגלים | "Sirens"‏ • "You're Mine"‏ • "Stranger"‏ • "She's a Rainbow"‏ • "Wishing Girl"‏ • "Something Stupid"‏ • "Echoes"‏ • "Only for a Moment"‏ • "What Am I"‏ • "Hold On"‏ |  |
| חברי ההרכב | יעל שושנה כהן • גיל לנדאו • מתי גלעד • דקל דביר • רן גיל |  |
| ערכים קשורים | אנובה מיוזיק |  |
The Night They Took Miss Beautiful (סרט)

| --- | --- |

 בימוי:  Robert Michael Lewis 
 שחקנים ראשיים:  צ'אק קונורס 
 מדינה:  ארצות הברית 
 חברה מפיצה:  NBC 
 שיטת הפצה:  direct-to-video 
 הקרנת בכורה:  24 באוקטובר 1977 
 שפת הסרט:  אנגלית 
 סוגה:  סרט דרמה 
 דף הסרט ב־IMDb
 
הלילה שהם לקחו את מיס יפה (באנגלית: The Night They Took Miss Beautiful) הוא סרט טלוויזיה אמריקאי מ-1977.
עלילה

במסגרת תחרות יופי בינלאומית הנערכת במיאמי חמש המתמודדות שעלו לשלב חצי הגמר טסות לנסאו, לנסיעה מצטרפים גם מנחה התחרות והאמא של הנציגה האמריקאית בתחרות. בשדה התעופה אף אחד לא מבחין בשני אנשים הלבושים בסרבל של מכונאי העולים לטיסה תוך כדי שהם מסתירים את עצמם, השניים הם חברי קבוצת טרור מהפכנית מסוג הדומה לצבא השחרור הסימביונזי, הם חוטפים את המטוס והורגים את טייס המשנה, הטייס הראשי שנותר בחיים מוריד את המטוס לגובה 200 מטר והם נוחתים על אי לא מיושב שיש בו מבנים ממלחמת העולם השנייה.
המנהיגה של הטרוריסטים דורשת כופר של חמישה מיליון שקל ולא תהרוג את הנמצאים על המטוס. מנהל האבטחה בנמל התעופה מייק אוטול פוגש שני סוכנים ממשלתיים והוא המום לדעת שלממשלה אין כל כוונה לשלם את הכופר, הוא מבין שהתקווה היחידה של השבויים נמצאת בידיו.
אויפן

אויפן (בגרמנית: Eupen; ‏האזנהקובץ:De-Eupen.ogg‏Ⓘ‏) היא עיר בבלגיה ממחוז לייז' ובירת הקהילה דוברת הגרמנית שבמזרח בלגיה. אויפן השוכנת 15 קילומטרים מהגבול הגרמני (העיר אאכן), מהגבול ההולנדי (העיר מאסטריכט) ומהארדנים.
היסטוריה

אויפן הוזכרה לראשונה בשנת 1213 כחלק מדוכסות לימבורג. בשנת 1288, לאחר קרב וורינגן, סופחה דוכסות לימבורג על ידי יוחנן הראשון מברבנט. ברבנט ולימבורג הורישו את המקום לדוכסות בורגונדיה ב-1387, ואויפן נשרפה עד היסוד במהלך המלחמה נגד חלרה. דוכסות בורגונדיה פורקה ב-1477 על ידי בית הבסבורג האוסטרים.
בשנת 1582, במהלך המרד ההולנדי נגד ההבסבורגים הספרדים, מורדים שרפו את אופן אך לא השתלטו עליה. דבר הבלוטות הכה באויפן ב-1635, והוביל להשלכות הרסניות. אויפן הקימה בית משפט משלה ב-1648, וב-1674 קיבלה זכויות של עיר, מה שהעניק לה הכרה ואוטונומיה רבה יותר. שש שנים מאוחר יותר, ייצור טקסטיל החל להתקיים בעיר.
ב-1713, עם הסכם אוטרכט, הוחזרו ברבנט ולימבורג לידי ההבסבורגים האוסטרים. מלמדי כבשה את העיר בשנת 1794. בעקבות קונגרס וינה ב-1815, אויפן הפכה לחלק ממחוז הריין הפרוסי.
לאחר מלחמת העולם הראשונה, חוזה ורסאי משנת 1919 העביר את אויפן ואת העירייה הסמוכה מלמדי מגרמניה לבלגיה. משנת 1938 נבנה סכר וזדרה שהושלם ב-1950, ויצר את אגם אויפן. ב-1940 פלשה גרמניה הנאצית לבלגיה, ואויפן ומלמדי סופחו לגרמניה. בספטמבר 1944 הגיעו כוחות אמריקאים לאויפן שהפכה למרכז לחימה עזה בקרב הבליטה.
גרמנית נותרה השפה הרשמית באויפן (המדוברת גם בצורת ניב אויפן), והעיר משמשת כבירת הקהילה דוברת הגרמנית של בלגיה. בעיר אוניברסיטה קטנה, Autonome Hochschule in der, המציעה תארים ראשונים בחינוך וסיעוד.
בשנת 2010, קבוצת הכדורגל של העיר, אויפן, הפכה למועדון הראשון מהקהילה דוברת הגרמנית ששיחק בליגה הבלגית הראשונה.
ב-1 בינואר 2006 מנתה אוכלוסיית אויפן 18,248 תושבים. העיר נחשבת בבלגיה לאזור של תומכי הכנסייה הקתולית עם דעות שמרניות.
The Noise

The Noise (בעברית: הרעש) הוא אלבום משנת 1993 של היוצר הבריטי פיטר האמיל.
האלבום, כפי ששמו מעיד עליו, ניחן בצליל קצבי וקופצני, בניגוד בולט לרוב יצירתו של האמיל בשנות ה-90. נושאי האלבום מגוונים. שיר הנושא מהווה מחוות אהבה של האמיל ל"רעש" מוזיקת נעוריו, כפי שביטא מילולית בראיונות רבים. Celebrity Kissing מצר בטון מבודח למדי על תופעת הידוענים, והשיר האחרון - Primo on the Parapet - מספר על פרימו לוי ומסיים בהפצרה לא לשכוח את זכר השואה.
רשימת שירים

"A Kick to Kill the Kiss"
"Like a Shot, the Entertainer"
"The Noise"
"Celebrity Kissing"
"Where the Mouth Is"
"The Great European Department Store"
"Planet Coventry"
"Primo on the Parapet"
She (שיר)

| --- | --- |
 שיר בביצוע סלינה גומז
 מתוך האלבום Rare (Deluxe)
 יצא לאור:  9 באפריל 2020
 פורמט:  הזרמת מוזיקה • הורדה דיגיטלית
 תאריך הקלטה:  2019-20
 סוגה:  פופ
 שפה:  אנגלית
 אורך:  2:52
 חברת תקליטים:  אינטרסקופ
 כתיבה:  כותבים שונים
 הפקה:  דה רום-מייטרס
 
She (בעברית: היא) הוא שיר שהוקלט על ידי הזמרת-יוצרת האמריקאית סלינה גומז, מתוך מהדורת הדלוקס של אלבום האולפן השלישי שלה, Rare. השיר יצא לאור ב-9 באפריל 2020, על ידי חברת התקליטים אינטרסקופ רקורדס, ביחד עם שאר שירי מהדורת הדלוקס של האלבום.
רקע וכתיבה

השיר נכתב על ידי סם הומיי, ג'ון ווינר, MNEK, ג'סטין טרנטר וסלינה גומז והופק על ידי דה רום-מייטרס. בינואר 2020, יצא האלבום עצמו, תוך שבהמשך הודיעה גומז על כך שהיא מתכננת להוציא מהדורת דלוקס לאלבום, בו יכללו שלושה שירים חדשים: "She",‏ "Souvenir" ו-"Boyfriend".
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.2 מיליון השמעות.